**VIR WIE IS DIE NAGMAAL BEDOEL – OOK VIR KINDERS?**

Lees: 1 Korintiërs 11: 17; 27 – 34; 16:13-18

Teks: 1 Korintiërs 11: 17

1. WAAROM HIERDIE PREEK?
   1. Ons wil opnuut saam besin oor nagmaalvierings en dit verdiep as ons kan – daar is reeds met nagmaalsgesprekke begin op Sondagaande.

Ons het goeie redes:

* Vier ons die nagmaal reg, reg soos die Here dit van ons verwag, of volg ons dalk ons eie kop en wil?
* Waaroor gaan dit in die nagmaal? Wat gee God aan ons in die nagmaal?
* Behoort ons verskillende nagmaalliturgieë te hê om die doelwitte van die nagmaal te aksentueer. Byvoorbeeld: Soms op die kruis, dan weer ons eenheid, of ons selfondersoek, of die groot fees van die Lam voor ons?
* Is dit reg dat kinders eers openbare belydenis van geloof moet doen voordat hul nagmaal kan vier? Word hulle nie ontneem van groot seëninge wat die Here aan hulle deur die nagmaal wil skenk nie (Formulier)? Dis tog nie dieselfde om te sien hoe ander nagmaal gebruik, en dit self te gebruik nie!
* Dis ‘n baie groot vraag: Die NGK en NHKA laat reeds kinders toe…en die RK het selfs ‘n suigeling-nagmaal. Terwyl van die sgn Charismatiese kerk peuters en kleuters toelaat.
* Ons wil dat almal hieroor sal nadink, lees en bid sodat ons elkeen kan groei in insig, kennis en ons gesindheid teenoor nagmaal.
  1. DIE NAGMAAL IS ‘N BAIE HEERLIKE SAAMWEES MET ONS HERE, MAAR DAAROM BETREE ONS HEILIGE GROND
     1. Hoor weer wat die Gees in vers 17 sê: *As julle saamkom is dit nie ten goede nie, maar ten kwade.* Dis harde en reguit woorde! Die gemeente van Konrinte se etesamekomste, en die nagmaal in die besonder, was nie reg nie, daarom het dit die Gees bedroef en ook vir God. Die gemeente-samekomste het meer kwaad as goed is gedoen. So het God sy seën onthou en daar was geen geestelike groei in enige opsig nie, inteendeel….. Die nagmaalsvierings van Korinte het die gemeente laat kwyn en verswak. Hoe is dit moontlik, vra jy? Ja, daar staan dit!
  2. Die nagmaalsviering van Korinte was so verkeerd/saak van hartseer dat die Here nie anders kon as om die gemeente te **tug** nie. Dis ‘n woord wat ons nie graag meer wil hoor nie, veral nie in die kerk nie. Alles moet mos net die blye evangelie, die kruis van versoening en genade wees. Tog lees ons: ***Daarom is daar baie swakkes en sieklikes onder julle en sterf daar baie van julle. As ons onsself vooraf reg ondersoek het, sou ons nie onder die oordeel gekom het nie. Maar nou word ons deur die Here geoordeel en getugtig, sodat ons nie saam******met die******wêreld veroordeel sal word nie***(11:30-32). In die Grieks staan daar vir die woord ***tugtig,*** *paideo,* dws die Here bring hierdie dinge oor die gemeente nie uit wraak en woede nie, maar as **opvoeding**. Dis kragtige opvoeding, God trek die grense skerp en duidelik!Die Here wil dat die gemeente nagmaal reg sal gebruik, sodat God geëer en die gemeente versterk kan word.
  3. Wat was dan fout met Korinte se nagmaalsviering?

Wel, groot dinge! In die algemeen het hierdie hoofstad-gemeente van Griekeland eintlik niks reg gedoen nie. Byvoorbeeld:

* Hulle het groepe en klieks gevorm….diepe hoogmoed en trots
* Hulle het al hul bydraes van kos en drank self geëet en dronk geword
* Hulle het mekaar nie as medeledemate beskou nie…nie oog vir kerk gehad nie
* Sommige het nie in die opstanding geglo nie
* Hoe lyk dit by ons? Hoe nader ons tot God? Hoe sien ons mekaar? Wat ervaar ons van ons nagmaalsvierings?

1. WAT IS DIE NAGMAAL EN VIR WIE IS DIT BEDOEL?
   1. **Vir almal wat Christus ken en elke dag in alles uit Hom lewe**
      1. Uit verse 27 – 34 is dit duidelik dat Christus en sy gemeente een werklikheid is. Wie Christus sê, sê kerk. Christus het immers gekom om vir syne te sterf en in Hom op te neem. In sy krag, heerlikheid en ewigheid. Dis eerste: Eers Christus. Hy is die wingerdstok. Sonder Hom het en is ons niks. Eers Hy dan sy gemeente. Sonder Christus sou daar nie ‘n WPR wees nie. Sonder Christus sou ons nie nuwe en bevryde mense wees nie. Christus het die nagmaal ingestel om ons hieraan te herinner en ons hierin te laat groei. Hy het ons uit die slawehuis van sonde gelei en aan ons ‘n nuwe lewe gegee. Met nagmaal vier ons wedergeboorte, ons bevryding, ons nuwe status, ons ewigheid.
      2. Christus wil egter nog meer: Dat ons in Hom sal groei en bloei. Al meer soos Hy sal word. Sy heiligheid en reg sal doen. Sy liefde in ons harte sal dra. Onsself en ons goed sal offer. Daarvoor het ons versterking en krag nodig. Nagmaal gee dit op ‘n besondere en eenvoudige, tasbare wyse.
      3. Nagmaal skep nie geloof nie – dis nie die doel nie- maar veronderstel en voed dit. Nagmaal wil ons tot ware selfinsig, berou, bekering en vernuwing bring. In Korinte het dit nie gebeur nie, omdat baie nie selfondersoek gedoen het nie. **Calvyn**: Eers versoening dan toenadering….
      4. Vir wie is die nagmaal dus bedoel: Vir elkeen wat glo, elkeen wat Christus ken en elkeen wat soos Christus wil wees. Dink aan klein Samuel.
      5. Alles gebeur deur die werking van die Gees. Soos die Gees geloof aan ons gegee het, gee die Gees ook geloofsgroei aan ons.
   2. **Vir almal wat ‘n lewende lid van die gemeente is**
      1. As ons in Christus is, is ons ook in sy liggaam. Christus en sy kerk is so innig verbonde dat Hy die Hoof (kop) en ons die liggaam genoem word. So min as wat ons van Hom geskei kan word, kan ons van mekaar geskei word. Ons is vir mekaar gegee. **Dis wysheid en genade**. Saam is ons ‘n kragtige eenheid. Ons help mekaar, leer mekaar, bid vir mekaar, wys mekaar dit pad. O, die kerk is heerlik en onmisbaar in my lewe. Met nagmaal word hierdie eenheid bevestig en uitgebou. Een brood…een wyn….een Christus ….een gemeente.
      2. Almal wat dit verstaan kan en moet nagmaal gebruik. Want in die nagmaal word ons in ons eenheid gebou, geleer, versterk.

Ons het baie probleme:

Skaam vir mekaar, vreem vir mekaar, hou nie van mekaar, introverte kruip weg en ektroverte is ‘n irritasie. Die sonde en gevolge van die sonde is oral. Ek is gebroke en ek leef in ‘n gebroke wêreld. Die nagmaal help ons om te wen. Skep die regte gesindheid in ons. Gee vrymoedigheid, gee liefde.

* + 1. Van hoe jonger af, hoe beter. Dat kinders besef dat hulle deel is van die liggaam. Lid van die groot gesin, die kerk. Al is die geloof nog swak en die liggaambesef effens en uitlewing in liggaam beskeie, dit sal groei met die gebruik van die genade middels. Solank die wese daar is.

***Is die mostertsaadjie nie die kleinste van al die sade nie, tog….***

* 1. **Wat na nagmaal gebeur?**
     1. Wanneer ons reg nagmaal gebruik, ouderdom maak nie saak nie, omdat dit gaan oor geloof, selfondersoek, eenheid met God deur die Gees, sal die vrugte van nagmaal nie uitbly nie.
     2. Ons lees byvoorbeeld daarvan in 1 Korinte 16:13-18. Paulus noem Stefanas en sy huisgesin, die eerste bekeerling in Griekeland, wat getrou gebly het en die regte pad geloop het. Ons Here het hom en sy gesin geseën. Hy het reg nagmaal gebruik en die gemeente liefgehad en eerdiedig as liggaam van Christus. Hulle het gedien! Almal gedien! En daar was ander wat saam gewerk en gedien het. Let op hulle voorbeeld en volg hulle. Die Here seen hulle.
     3. Dan sê Paulus ook dankie aan Stefanas, Fortunatus en Agaïkus wat deur Korinte gestuur is. Ook goeie mense wat die ware prentjie kom gee het. Hulle het Paulus se verlang en hoop oor die gemeente verkwik. Mag hierdie wonderlike gesindheid en eenheid ook in ons kerkverband groei, ondanks verskille en selfs dwalinge wat mag bestaan. Nagmaal bind saam en sit jou aan die werk. Wie waarlik nagmaal gebruikhet, moet hierdie vrugte vertoon.

Amen